Success Never Sleeps by Shawn Ryan Randleman: "The Best Revenge" By Shawn Randleman
epap: treating sleep apnea (bestsleepapneatreat.com) In 'n mediaverklaring wys die DA daarop dat jaarverslae wat nasionale departemente tot dusver by die Parlement ingedien het vir die 2016/17 finansiële jaar toon dat in totaal R51,1 miljard vermors is a.g.v. onreëlmatige, vrugtelose en verkwiste uitgawes. Hierin was staatsentiteite die grootste sondebokke met 'n bydrae van sowat R36 miljard oftewel 70% van die totaal.
Ten tye van die mediaverklaring was die jaarverslae van die Departemente van Omgewingsake, van Verdediging en van Staatsveiligheid nog nie ontvang nie, asook dié van SARS, SA Lugdiens, SA Express, Sanral en Prasa. Dit kan dus die totaal vermorste uitgawes nog aansienlik opjaag.
Dit is dus 'n ontsaglike bedrag aan belastingbetalergeld wat jaarliks deur die staat vermors word en verteenwoordig dit as sulks 'n reusehap uit die nasionale begroting.
Nog net een verdagte is in hegtenis geneem na die aanval van 'n groep betogende jeugdiges Maandagnag verlede week op 'n luukse Greyhound toerbus met 46 passasiers en bagasiewa tussen Welkom en Allanridge. In die voorval is die bus tot stilstand gedwing, die passasiers aangerand en beroof en toe die bus en wa aan die brand gesteek dat dit uitgebrand het. Gelukkig kon die passasiers die bus betyds ontruim, maar baie is beseer, hoewel daar geen ongevalle was nie.
Welkom, soos die res van die Vrystaatse Goudvelde, is in die slegste sosio-ekonomiese toestand in sy geskiedenis, met die Matjhabeng Munisipaliteit wat bankrot is en alle infrastruktuur vervalle is. Werkloosheid vier hoogty.
Die betrokke nag moes die bus om 23:00 noodgedwonge weens groot klippe in die pad stilhou en is dit toe deur sowat 300 jillende jeugdiges met klippe toegetakel. Die deure van die dubbeldekker bus is oopgeruk en die passasiers op die onderste vlak eerste aangeval. Selfone, beursies geld, baadjies, handbagasie en padkos is met geweld by passasiers afgeneem. Passasiers is geslaan en geskop en selfs van hul skoene beroof.
Die passasiers was angsbevange, maar genadiglik het hulle met hul lewens daarvan afgekom. Die bagasiewa is met pikke en grawe oopgebreek en die bagasie gesteel, voordat die twee voertuie met 'n petrolbom aan die brand gesteek is.
Die getraumatiseerde passasiers is daarna met verskillende geleenthede na hul bestemmings geneem. Oorsee sou die aanval as terroristies van aard beskryf gewees het, maar in SA word dit as net nog 'n roof afgemaak.
Inmiddels is Welkom feitlik in 'n staat van beleg, met bykans alle toevoerroetes na die stad wat deur oproeriges geblokkeer word, soos bv. die paaie na Odendaalsrus-Allanridge-Bothaville, na Theunissen en na Kroonstad. Die plofbare situasie ontvang opvallend min mediadekking.
Dit is wat die Appèlhof in Bloemfontein verlede Vrydag in essensie gesê het met die uitspraak in die negejaarlange hofstryd oor die 283 kriminele aanklagte teen pres. Jacob Zuma. Destyds het die Nasionale Vervolgingsgesag beslis dat daar nie gronde is om Zuma op die aanklagte teen hom te vervolg nie en is die saak laat vaar.
Die DA het egter vasgeskop en 'n hofaansoek gebring dat die beslissing herroep moet word. Dit het tot die uitgerekte hofstryd gelei, met Zuma en sy regsverteenwoordigers wat elke regsvertragende truuk in die boek gebruik het in 'n poging om die saak te laat skipbreuk lei.
In 2016 het die Noord-Gautengse hooggeregshof egter bevind dat die 2008-beslissing ongegrond was en het beveel dat die aanklagte teen Zuma in verhoor moet gaan. Zuma het teen hierdie uitspraak geappèlleer, maar nou het die Appèlhof in Bloemfontein die appèl verwerp en beveel dat die 283 aanklagte verhoor moet word.
Dit is 'n oorwinning vir die oppergesag van die reg in SA, vir reg en geregtigheid en vir die DA. Dit is egter 'n tragedie dat Zuma die nege jaar misbruik het om die land in die afgrond in te mislei en om SA in staatskaping uit te verkoop aan buitelandse skurke soos nog nooit tevore in die geskiedenis nie. Daarby kom sowat R30 miljoen onnodige regskoste wat die saak die belastingbetaler tot dusver gekos het.
Inmiddels het die voormalige korrupte sakevennoot van Zuma en veroordeelde Schabir Shaik gesê hy is bereid om as staatsgetuie te getuig in die moontlike komende hofsaak teen Zuma en dat dit objektief en feitelik sal wees en nie om byltjies te slyp nie. Dit wil egter voorkom of die NVG onder adv. Shaun Abrahams regstegniese redes opper waarom vervolging teen Zuma nie summier ingestel kan word nie. Aan die ander kant het adv. Gerrie Nel van AfriForum Regsdienste aangedui dat private vervolging van Zuma beoog word indien die NVG nie bevredigend optree nie.
Noem dit wat dit is, of soos die Engelse spreekwoord lui: Call a spade a spade. Daarom sê ons “radical economic transformation” is 'n “mooi” term vir “vat die goed van die blankes” oftewel “steel” oftewel “diefstal”. Punt.
“Pres. Jacob Zuma is a thief and does all in his power to stay out of prison” - ware woorde van Bonang Mohale, uitvoerende hoof van Business Leadership SA (BLSA).
Bladsy 2 van 35